ابھینو بندرا

ابھینو بندرا ریاست اتراکھنڈ کے شہر ڈہرہ دون میں سنہ 1982 میں پیدا ہوئے۔ ان کی پرورش چندی گڑھ میں ہوئی اور انھوں نے وہیں تعلیم پائی۔ ان کا قد پانچ فٹ آٹھ انچ ہے۔ ابھینو نشانے بازی کے ساتھ اپنے والد کی تجارت میں مدد کرتے ہيں۔ وہ فیچورسٹک نامی کمپنی کے چیف ایکزیٹیو آفسر ہيں۔ ابھینو نے ایم بی اے کی ڈگری حاصل کی۔ ان کی کامیابی میں سب سے اہم کردار ان کے گھر والوں کا رہا ہے۔ ان کے گھر والوں نے انہيں غیر ملکی کوچ مہیا کرائے اور پوری مدد کی۔
ابھینو بندرا سنہ 2000 میں سڈنی اولمپکس میں حصہ لینے والے سب سے کم عمر ہندوستانی بھی تھے۔
ابھینو نے 2001 ميں مختلف بین لااقوامی مقابلوں ميں چھ سونے کے تمغے حاصل کیے تھے۔ جبکہ 2002 میں مانچسٹر ميں منعقدہ دولت مشترکہ کھیلوں کے مقابلوں میں انھوں نے مکسڈ مقابلوں ميں سونے اور انفرادی مقابلوں میں چاندی کا تمغا حاصل کیا تھا۔
ابھینو کو 2001 ميں ارجن ایوارڈ اور 02۔2001 میں راجیو گاندھی کھیل رتن سے نوازا گيا تھا۔
سنہ 2004 میں اولمپکس میں انھوں نے اولمپکس کا ریکاڈ توڑا تھا لیکن وہ کوئی تمغا جیتنے میں کامیاب نہيں ہو سکے تھے۔
ابھینو بندرا بھارت کے پہلے انفرادی اولمپک گولڈ میڈلسٹ ہیں۔ ایک ایتھلیٹ کے طور پر، ابھینو بندرا نے 2008 کے بیجنگ اولمپکس میں مردوں کے 10 میٹر ایئر رائفل مقابلے میں انفرادی اولمپک گولڈ میڈل جیتنے والے پہلے بھارتی ہونے کا شرف حاصل کیا تھا۔
28 برس کے بعد ہندوستان کے لیے سونے کا حاصل کرکے تاریخ ساز کارنامہ انجام دینے والے ابھینو بندرا کے ٹیلنٹ کو سب سے پہلے لفٹینٹ جنرل جے ایس ڈھلن نے پہچانا، وہ ابھینو کے پہلے کوچ تھے۔
وہ 2010 سے 2020 تک انٹرنیشنل شوٹنگ اسپورٹ فیڈریشن (ISSF) کی ایتھلیٹ کمیٹی کے رکن رہے، 2014 سے اس کے چیئر کے طور پر خدمات انجام دیں۔وہ 2018 سے آئی او سی ایتھلیٹ کمیشن کے رکن ہیں۔
بھارت کے پہلے انفرادی اولمپک گولڈ میڈلسٹ اسٹار شوٹر ابھینو بندرا کو ہفتہ کو پیرس میں منعقدہ 142 ویں آئی او سی سیشن میں انٹرنیشنل اولمپک کمیٹی کے ذریعہ باوقار اولمپک آرڈر سے نوازا گیا۔
اولمپک آرڈر آئی او سی کا سب سے بڑا اعزاز ہے، جو اولمپک تحریک میں نمایاں خدمات انجام دینے والوں کو دیا جاتا ہے۔
اپنے دو دہائیوں پر محیط کیریئر میں ابھینو بندرا نے 150 سے زیادہ انفرادی تمغے جیتے اور بھارت کے لیے کھیلوں کے سب سے بڑے امبیسڈر کے طور پر پہچان حاصل کی۔ کھیل کے لیے ان کی غیر معمولی خدمات کو مزید تسلیم کیا گیا جب انھیں 2018 میں بلیو کراس سے نوازا گیا، جو انٹرنیشنل شوٹنگ اسپورٹ فیڈریشن (ISSF) کا سب سے بڑا اعزاز ہے۔

کھیلوں میں اپنی شاندار کامیابیوں کے علاوہ، بندرا نے کھیلوں کی انتظامیہ میں بھی اہم شراکت کی ہے۔ وہ 2010 سے 2020 تک انٹرنیشنل شوٹنگ اسپورٹ فیڈریشن (ISSF) کی ایتھلیٹ کمیٹی کے رکن رہے، 2014 سے اس کے چیئر کے طور پر خدمات انجام دیں۔وہ 2018 سے آئی او سی ایتھلیٹ کمیشن کے رکن ہیں۔

۔

 حوالہ جات